



**Ειδική Υπηρεσία Διαχείρισης ΕΠ Περιφέρειας Ηπείρου**

**C:\Users\Νίκος\Documents\Νίκος\Δουλειά\ΕΣΠΑ 2014-2020\Δημοσιότητα\espa1420_logo_el\espa1420_logo_4printing\espa1420_print.tif**

**Μάρτιος 2018**

Εξειδίκευση Εφαρμογής

[Μεθοδολογία 3](#_Toc517350332)

[Διαδικασία 5](#_Toc517350333)

[Δράση 5.2.1.3 : Ενίσχυση των δομών πολιτικής προστασίας και των δομών καταπολέμησης των δασικών πυρκαγιών 7](#_Toc517350334)

# **Μεθοδολογία**

Το Έγγραφο «Εξειδίκευση Εφαρμογής ΕΠ Ηπείρου » προβλέπεται στο άρθρο 19 του Ν.4314/2014 και αποτελεί ένα υποστηρικτικό εργαλείο διαχείρισης, για την αποτελεσματικότερη εφαρμογή των Επιχειρησιακών Προγραμμάτων (ΕΠ) της Προγραμματικής Περιόδου 2014-2020 στην κατεύθυνση επίτευξης των στόχων και υλοποίησης των προτεραιοτήτων που τέθηκαν στο πλαίσιο του σχεδιασμού τους. Η εξειδίκευση αποτελεί ένα εύχρηστο εργαλείο ενεργοποίησης, υλοποίησης αλλά και παρακολούθησης και αξιολόγησης του ΕΠ. Βάση της εξειδίκευσης αποτελούν η επιλεγείσα στρατηγική, οι διαπιστωμένες ανάγκες και δυνατότητες, οι στόχοι και οι προτεραιότητες που διατυπώθηκαν στο ΕΠ ή αναδεικνύονται κατά τη διάρκεια υλοποίησής του.

Βάσει του αρ. 19 του Ν.4314/2014 τίθεται προς έγκριση στην Επιτροπή Παρακολούθησης του ΕΠ, η μεθοδολογία, η διαδικασία και το περιεχόμενο της εξειδίκευσης του Προγράμματος, καθώς και ο προγραμματισμός των προσκλήσεων και των εντάξεων, θέτοντας κατ' έτος στόχους.

Η εξειδίκευση είναι μία δυναμική διαδικασία, η έκταση και ο βαθμός της οποίας προσδιορίζεται ανάλογα με τα κάθε φορά δεδομένα υλοποίησης που η ΔΑ έχει στη διάθεσή της. Η εξειδίκευση γίνεται σταδιακά στη βάση αφενός της ωριμότητας έκδοσης προσκλήσεων για την επιλογή πράξεων στους Άξονες Προτεραιότητας και αφετέρου των αναγκών στο πλαίσιο της υλοποίησης του ΕΠ.

Τα κυριότερα χαρακτηριστικά της εξειδίκευσης είναι ότι η ανάλυση γίνεται ανά άξονα προτεραιότητας και ανά δράση και περιλαμβάνονται μεταξύ άλλων: οι ενδεικτικοί δικαιούχοι, ο τρόπος υλοποίησης, ο προγραμματισμός ενεργειών, οι δείκτες εκροής και οι ενδεικτικοί προϋπολογισμοί. Περαιτέρω, η εξειδίκευση περιλαμβάνει ειδικότερη αναφορά στις ενέργειες που θα αναληφθούν για τα έργα που η υλοποίησή τους έχει ξεκινήσει πριν την έγκριση του ΕΠ (εμπροσθοβαρή), τα μεγάλα έργα και τα τμηματοποιημένα έργα που ένα τμήμα τους χρηματοδοτήθηκε από ΕΠ του ΕΣΠΑ 2007-2013 και ένα άλλο προβλέπεται να υλοποιηθεί από το ΕΠ την περίοδο 2014 - 2020. Επίσης, περιλαμβάνει αναφορά στις ενέργειες που θα αναληφθούν για την επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης σε επίπεδο άξονα προτεραιότητας.

Στο πλαίσιο αυτό, η επιλογή των δράσεων που περιλαμβάνονται βασίζεται σε μία σειρά κριτηρίων, τα οποία μεταξύ άλλων εστιάζουν στο κατά πόσο είναι δυνατό:

* εξειδικευθούν οι δράσεις, να προσδιοριστεί η σύνδεσή τους με συγκεκριμένα πεδία παρέμβασης και να αναλυθεί στα αντίστοιχα επίπεδα ο ενδεικτικός π/υ,
* διαμορφωθεί σαφής και ρεαλιστικός χρονοπρογραμματισμός ενεργοποίησης μίας δράσης, λαμβάνοντας υπόψη όλες τις απαραίτητες ενέργειες (π.χ. μη εκπλήρωση εκ των προτέρων θεματικών αιρεσιμοτήτων),
* προσδιοριστούν οι δυνητικοί δικαιούχοι μίας δράσης,
* προσδιοριστούν ενδεχόμενοι ενδιάμεσοι φορείς, οι οποίοι θα κληθούν να διαχειριστούν μία ή περισσότερες δράσεις,
* καλυφθεί η ανάγκη για επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης.
* καλυφθεί η ανάγκη για την κάλυψη των στόχων του αρ. 19 του Ν. 4314/2014 για τις εντάξεις, τις νομικές δεσμεύσεις και τις δαπάνες.

Ο Π/Υ του ΕΠ Ηπείρου ανέρχεται σε 325.846.893€ και σύμφωνα με το άρθρο 19 του Ν.4314/2014 ο στόχος μέχρι το τέλος του 2016 θα πρέπει να είναι τουλάχιστον 50% για τις εντάξεις, 40% για τις νομικές δεσμεύσεις και 20% για τις δαπάνες για το σύνολο των πόρων του ΕΠ που χρηματοδοτούνται από τα Ταμεία. Στην συνέχεια παρουσιάζονται οι λεπτομέρειες όλων των δράσεων που είναι εφικτό να εξειδικευτούν και παρουσιάζεται ο προγραμματισμός των προσκλήσεων.

Ένα δεύτερο δεδομένο που λήφθηκε υπόψη στην διαμόρφωση της Εξειδίκευσης του ΕΠ είναι η επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης σε κάθε Άξονα. Με το δεδομένο αυτό θα δοθεί προτεραιότητα στην έκδοση προσκλήσεων και στην αξιολόγηση των αιτημάτων των αντίστοιχων δράσεων. Οι στόχοι για το 2018 αφορούν:

* Για τον Άξονα 1 α) Αριθμός επιχειρήσεων που λαμβάνουν επιχορηγήσεις και β) Ποσό πιστοποιημένων δαπανών των δράσεων αυτών,
* Για τον Άξονα 2 α) Συμβάσεις που έχουν υπογραφεί για την υλοποίηση των έργων επεξεργασίας λυμάτων, β) Ενταγμένα έργα πολιτιστικής και φυσικής κληρονομιάς και γ) Ποσό πιστοποιημένων δαπανών των δράσεων αυτών,
* Για τον Άξονα 3 α) Ενταγμένα έργα οδοποιίας (ανακατασκευή ή αναβάθμιση) και β) Ποσό πιστοποιημένων δαπανών των δράσεων αυτών,
* Για τον Άξονα 4 α) Δυναμικότητα των υποδομών φροντίδας που ενισχύονται, β) Ενταγμένα έργα εκπαίδευσης (σε όλες οι βαθμίδες) και γ) Ποσό πιστοποιημένων δαπανών των δράσεων αυτών και
* Για τον Άξονα 5 α) Συμμετέχοντες σε μειονεκτική θέση ο οποίοι ωφελούνται από προγράμματα παροχής υπηρεσιών προσχολικής αγωγής, δημιουργικής απασχόλησης, συμβουλευτικής και επαγγελματικής επιμόρφωσης – κατάρτισης, β) Πληθυσμός ευπαθών ομάδων που καλύπτεται από υπηρεσίες πρόνοιας και γ) Ποσό πιστοποιημένων δαπανών των δράσεων αυτών.

Τέλος ένα τρίτο δεδομένο είναι ο προγραμματισμός για άμεση έκδοση προσκλήσεων για ένταξη των εμπροσθοβαρών δηλαδή πράξεων που η υλοποίησή τους έχει ξεκινήσει πριν την έγκριση του ΕΠ, των μεταφερόμενων από το ΕΠ Θ-ΣΤ-Η 2007-2013 και των τμηματοποιημένων έργων που ένα τμήμα τους χρηματοδοτήθηκε από το ΕΠ Θ-ΣΤ-Η 2007-2013 και ένα άλλο προβλέπεται να υλοποιηθεί από το ΕΠ Ηπείρου 2014 - 2020. Η ανάγκη αυτή προκύπτει για να μην υπάρξει κενό στην χρηματοδότηση των πράξεων αυτών καθώς οι περισσότερες από αυτές έχουν ήδη αποκτήσει νομική δέσμευση και υλοποιούνται.

# **Διαδικασία**

Με την Εκτελεστική Απόφαση της Ευρωπαϊκής Επιτροπής C(2014)10172/18-12-2014 εγκρίθηκε το Επιχειρησιακό Πρόγραμμα Ηπείρου για στήριξη από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο στο πλαίσιο του στόχου “Επενδύσεις στην ανάπτυξη και την απασχόληση” για την Περιφέρεια Ηπείρου στην Ελλάδα. Στην συνέχεια και σύμφωνα με το άρθρο 19 του Ν.4314/2014 η ΕΥΔ Περιφέρειας Ηπείρου προχώρησε στην σύναξη του Εγγράφου Εξειδίκευσης Εφαρμογής ΕΠ Ηπείρου σύμφωνα με την διαδικασία:

Η ΕΑΣ με την εγκύκλιο 32030/ΕΥΣΣΑ798/20-3-2015 απέστειλε στις Διαχειριστικές Αρχές (ΔΑ) τυποποιημένο έγγραφο «Εξειδίκευση Εφαρμογής του ΕΠ» (ΕΕΕΠ).

Η ΕΥΔ Περιφέρειας Ηπείρου εξειδικεύει το ΕΠ Ηπείρου , για το οποίο είναι υπεύθυνη, βάσει του τυποποιημένου από την ΕΑΣ εγγράφου ΕΕΕΠ, αντλώντας στοιχεία από το εγκεκριμένο στην SFC Πρόγραμμα.

Η ΕΥΔ Περιφέρειας Ηπείρου προσδιορίζει τις Επιτελικές Δομές οι οποίες σχετίζονται με τους τομείς στρατηγικής της (όπως ορίζονται στο άρθρο 18 του Ν. 4314/2014 καθώς και σχετικό πίνακα διαβούλευσης της 3ης εγκυκλίου για το σχεδιασμό των ΕΠ της περιόδου 2014-2020). Για έργα και δράσεις τοπικής ανάπτυξης και ιδίως των πράξεων που εντάσσονται σε κατηγορίες δράσεων με δικαιούχους τους δήμους, η ΕΥΔ Περιφέρειας Ηπείρου προσδιόρισε την σχετιζόμενη Περιφερειακή Επιτροπή Αναπτυξιακού Σχεδιασμού (ΠΕΑΣ) ΕΣΠΑ, (άρθρο 24Ατου Ν. 4314/2014). Ειδικά, για τις δράσεις διοικητικής μεταρρύθμισης και ηλεκτρονικής διακυβέρνησης των Υπουργείων, η ΕΥΔ Περιφέρειας Ηπείρου συνεργάζεται για την έκδοση προσκλήσεων πράξεων, και για τον προγραμματισμό προσκλήσεων, με την Επιτελική Δομή ΕΣΠΑ του Υπουργείου Εσωτερικών και Διοικητικής Ανασυγκρότησης (τ. Διοικητικής Μεταρρύθμισης και Ηλεκτρονικής Διακυβέρνησης) η οποία με τη σειρά της συνεργάζεται προς τούτο με τις Επιτελικές Δομές ΕΣΠΑ των Υπουργείων στους Θεματικούς Στόχους 2 και 11 του Κανονισμού (βλ. παρ. 2, αρ. 26, Ν. 4314/2014).

Η ΕΥΔ Περιφέρειας Ηπείρου συνεργάστηκε για τη διαμόρφωση του εγγράφου ΕΕΕΠ με τις ως άνω Επιτελικές Δομές (ή ελλείψει τούτων οι αρμόδιες υπηρεσίες των Υπουργείων) και την Περιφερειακή Επιτροπή Αναπτυξιακού Σχεδιασμού (και ελλείψει αυτής στην ΚΕΔΕ και την ΠΕΔ Ηπείρου). Απέστειλε το με αρ. πρωτ. 1769/21-4-2015 έγγραφο ενημερώνοντας τις ως άνω Υπηρεσίες για την έναρξη της διαδικασίας εξειδίκευσης αποστέλλοντας το τυποποιημένο έντυπο πρότασης για την υποβολή τυχόν προτάσεων θέτοντας δεσμευτική ημερομηνία παραλαβής, σύμφωνα με την εγκύκλιο 32030/ΕΥΣΣΑ798/20-3-2015. Η ΕΥΔ Περιφέρειας Ηπείρου, μετά την εξέταση των προτάσεων, διαμόρφωσε το τελικό σχέδιο εγγράφου ΕΕΕΠ με βάση το εγκεκριμένο ΕΠ και την μεθοδολογία που περιγράφεται στο αντίστοιχο κεφάλαιο.

Η ΕΥΔ Περιφέρειας Ηπείρου εισηγείται το τελικό σχέδιο του ΕΕΕΠ στον Περιφερειάρχη.

Ο Περιφερειάρχης εισηγείται προς έγκριση στην Επιτροπή Παρακολούθησης του ΕΠ Ηπείρου τη μεθοδολογία, τη διαδικασία και το περιεχόμενο της εξειδίκευσης του ΕΠ, καθώς και τον προγραμματισμό των προσκλήσεων και των εντάξεων, σύμφωνα με τους κατ’ έτος στόχους. Η έγκριση του εγγράφου ΕΕΕΠ ή ενδεχόμενη αναθεώρηση αυτού, γίνεται κατά κανόνα στο πλαίσιο συνεδρίασης της Επιτροπής Παρακολούθησης και εφόσον προκύψουν επείγουσες κατά την κρίση της ΔΑ ανάγκες, η έγκριση/αναθεώρηση μπορεί να γίνει και με γραπτή διαδικασία. Η έγκριση του πρώτου ΕΕΕΠ γίνεται υποχρεωτικά σε συνεδρίαση της Επιτροπής Παρακολούθησης. Το έγγραφο ΕΕΕΠ αναθεωρείται υποχρεωτικά ως αποτέλεσμα ενδεχόμενης αναθεώρησης του ΕΠ. Στις συνεδριάσεις της Επιτροπής Παρακολούθησης -και τουλάχιστον μία φορά ανά έτος- παρουσιάζεται ο βαθμός επίτευξης των τεθέντων στο έγγραφο ΕΕΕΠ στόχων.

Βάσει του εγκεκριμένου κάθε φορά ΕΕΕΠ, μια ΔΑ δύναται να προβεί στην έκδοση προσκλήσεων μόνο για εκείνες τις δράσεις οι οποίες έχουν εξειδικευτεί. Εξειδίκευση δράσεων στις Επενδυτικές Προτεραιότητες που συνδέονται με εκ των προτέρων θεματικές αιρεσιμότητες ή/ και τυχόν σχετικές «αυτοδεσμεύσεις» που δεν έχουν εκπληρωθεί, θα μπορεί να πραγματοποιηθεί από την ΔΑ. Θα πρέπει ωστόσο να λαμβάνονται υπόψη πιθανοί κίνδυνοι/επιπτώσεις που απορρέουν από ενδεχόμενη μη εκπλήρωσή τους.

Δράση 5.2.1.3 : Ενίσχυση των δομών πολιτικής προστασίας και των δομών καταπολέμησης των δασικών πυρκαγιών

|  |  |
| --- | --- |
| Χαρακτηρισμός δράσης | Εμπροσθοβαρής  Τμηματοποιημένη  Μεγάλο έργο  Κρατική ενίσχυση  Δημόσιο έργο |
| Ενέργειες που θα αναληφθούν για τα εμπροσθοβαρή, τα μεγάλα και τα τμηματοποιημένα έργα |  |
| Τρόπος υλοποίησης δράσης | Επιχορήγηση (grant)  Μέσο χρηματοοικονομικής τεχνικής  ΒΑΑ  ΟΧΕ  ΤΑΠΤΟΚ  Μη επιστρεπτέα επιχορήγηση |
| Συνεισφορά δράσης στο πλαίσιο επίδοσης | ΝΑΙ  ΟΧΙ |
| Ενδιάμεσοι φορείς | Δεν προβλέπεται η ενεργοποίηση ενδιάμεσου φορέα |
| Κατηγορία Περιφέρειας | Όλη η χώρα  Περισσότερο ανεπτυγμένες  Σε μετάβαση  Λιγότερο ανεπτυγμένες |
| Σύνδεση με αιρεσιμότητες |  |
| Σύνδεση με αυτοδεσμεύσεις | ΝΑΙ  ΟΧΙ |

Περιγραφή δράσης

Στο πλαίσιο της δράσης θα ενισχυθούν οι δομές πολιτικής προστασίας και οι δομές καταπολέμησης των δασικών πυρκαγιών.

Η δράση στοχεύει στη βελτίωση του σχεδιασμού πολιτικής προστασίας σε περιφερειακό επίπεδο, στη βελτίωση της δυνατότητας εκτίμησης του κινδύνου καταστροφών, στην αποτελεσματικότερη προετοιμασία των δομών και του πληθυσμού και στην αναβάθμιση των δυνατοτήτων αντιμετώπισης κινδύνων.

Η δράση αναλύεται σε επιμέρους παρεμβάσεις για την ενίσχυση των δομών πολιτικής προστασίας και δομών καταπολέμησης δασικών πυρκαγιών, όπως:

* Ανάπτυξη συστημάτων συγκέντρωσης διάσπαρτων πληροφοριών, ανάλυσης και αξιολόγησης πιθανού κινδύνου, παροχής επεξεργασμένης πληροφόρησης στους αρμόδιους φορείς διοίκησης και έγκαιρης ειδοποίησης πληθυσμού στις εκτιμώμενες περιπτώσεις
* Εκπόνηση και επικαιροποίηση ειδικών περιφερειακών σχεδίων αντιμετώπισης κινδύνων από φυσικές, τεχνολογικές και λοιπές καταστροφές
* Ανάπτυξη εκπαιδευτικού υλικού και κατάλληλου εξοπλισμού εκπαίδευσης αρμόδιου στελεχιακού δυναμικού και πολιτών
* Αναβάθμιση επιχειρησιακών δυνατοτήτων πυροσβεστικού σώματος και δομών πολιτικής προστασίας Περιφερειακής εμβέλειας με την προμήθεια οχημάτων, εξοπλισμού αντιμετώπισης κινδύνων, εξοπλισμού επικοινωνιών

Επίσης η δράση παρουσιάζει συνέργεια με τις δράσεις που προβλέπονται για το Θ.Σ. 5 στο Ε.Π. Ηπείρου “Εκπόνηση Επιχειρησιακού Σχεδίου για την πρόληψη και διαχείριση των επιπτώσεων της κλιματικής αλλαγής” & “Έργα διαχείρισης πλημμυρικών υδάτων / υδρονομίας (αντιπλημμυρικά) σε περιοχές Υψηλού Δυνητικού Κινδύνου Πλημμύρας του Υδατικού Διαμερίσματος Ηπείρου” & “Ευαισθητοποίηση πληθυσμού για την εφαρμογή των δράσεων του περιφερειακού σχεδιασμού περί πρόληψης και αντιμετώπισης των κινδύνων από την κλιματική αλλαγή”. Επίσης η δράση παρουσιάζει συνέργεια με δράσεις για την αντιμετώπιση των επιπτώσεων από την κλιματική αλλαγή που περιλαμβάνονται στο Ε.Π. «Υποδομές Περιβάλλον και Αειφόρος Ανάπτυξη» (συγχρηματοδότηση Ε.Τ.Π.Α.) και στο Πρόγραμμα Αγροτικής Ανάπτυξης 2014 – 2020 (συγχρηματοδότηση Ε.Κ.Τ.)

Δείκτες εκροής

Στον πίνακα που ακολουθεί αποτυπώνονται οι δείκτες εκροών που αφορούν την δράση

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Κωδικός δείκτη | Δείκτης | Μονάδα μέτρησης | Κατηγορία Περιφέρειας (κατά περίπτωση) | Τιμή-στόχος (2023) | | | Δείκτης πλαισίου επίδοσης (ΝΑΙ/ΟΧΙ) | Δείκτης RIS3 ΝΑΙ/ΟΧΙ |
| Άνδρες | Γυναίκες | Σύνολο |
|  | Δράσεις καταπολέμησης δασικών πυρκαγιών και πολιτικής προστασίας | Αριθμός | Λιγότερο Ανεπτυγμένες Περιφέρειες |  |  | 2 | ΟΧΙ | ΟΧΙ |

Χρηματοδοτικό σχήμα

Στον πίνακα που ακολουθεί αναλύεται ο ενδεικτικός προϋπολογισμός της δράσης.

|  |  |
| --- | --- |
|  | Σύνολο Χώρας/ Κατηγορίες Περιφέρειας |
| Συνολικό Κόστος (α) | 3.000.000 |
| Δημόσια Δαπάνη (β) | 3.000.000 |
| Ενωσιακή Συνδρομή (γ) | 2.400.000 |
| Εθνική Συμμετοχή (δ) | 600.000 |
| Ιδιωτική Συμμετοχή (ε) | - |

Δυνητικοί δικαιούχοι

Ως δυνητικοί δικαιούχοι αναφέρονται η Περιφέρεια Ηπείρου, η Γ.Γ. Πολιτικής Προστασίας και το Πυροσβεστικό Σώμα

Χρονοπρογραμματισμός εργασιών

Στον παρακάτω πίνακα αναλύονται οι ενέργειες που πρέπει να ληφθούν υπόψη προκειμένου να είναι δυνατή η έκδοση πρόσκλησης υποβολής προτάσεων για τη συγκεκριμένη δράση.

|  |  |
| --- | --- |
| Ενέργεια | Ημερομηνία |
| Εκπλήρωση αιρεσιμότητας | - |
| Εκπλήρωση αυτοδέσμευσης | - |
| Διευθέτηση εκκρεμοτήτων δεικτών εκροής (Συμπλήρωση δελτίων ταυτότητας, Στοχοθέτηση νέων δεικτών & εισαγωγή τους στο ΟΠΣ) | Μάιος 2018 |
| Επιλογή ΕΦΔ (αρ. 19, Ν. 4314/2014) | - |
| Έγκριση κριτηρίων αξιολόγησης και επιλογής πράξης | Μάιος 2018 |
|  |  |
| Εκτιμώμενη ημερομηνία έκδοσης της πρόσκλησης | Β τρίμηνο 2018 |